Tan iyo intii Somaliland ka goosatay Soomaaliya, waxa Somaliland la bilowday warbaahin madax banaan, waxaana si weyn ugu amaanayaa madaxweynihii hore ee Maxamed Xaaji Ibraahim Cigaal oo isagu fahansanaa doorka warbaahinta u leedahay dawladnimadda, inkastoo marar badan isku dhaceen warbaahinta haddana ma dhicin in xarun warbaahin la iska xidho way dhacday in wakhtiyo kala duwan tifaftirayaal la xidhay waana bani’aadan wariyuhu wuu khaldanaan kara ama waa lagu gafi karaa, laakiin marna muu samayn inta taariikhda aan ka hayo inuu xarun dhan xidho ama albaabada u laabo bal wuxuu isku dayi jiray in warbaahinta madax banaan intuu u yeedho si xor ah su’aalo loo waydiiyo, intaan ogahay wuxuu ahaa nin aad u akhriyi jirin jaraa’idka oo mararka qaarkood maqaalada isaga ku socda ka soo jawaabi jiray, haddii aad aragto madaxweyne warbaahinta la socda waxa uu la socdaa marxalada kala duwan ee dadkiisa oo maalin walba waxa la baahiyaa waa dhibaato dalka ka taagan oo loo gudbinayo cidii wax ka qaban lahayd oo ah xukuumada markaa jirta.
